સામગ્રી: પોતાની સાથે થતા જાતિગત ભેદભાવને કારણે ચાલીસ વર્ષના નવયુવાન મહેશ ચૌહાણે આત્મહત્યા કરી લીધી છે.

તેમનો પરિવાર સાવ નિરાધાર થઈ ચુક્યો છે. મહેશભાઈના 80 વર્ષના માતા વારેઘડીએ તેમને શોધવા માટે નીકળી પડે છે. 

બીબીસી સાથે વાત કરતી વખતે મૃતકના મોટાભાઈ પોતાના આંસુ છુપાવવાનો પ્રયાસ કરે છે, પરંતુ જયારે મહેશના બાળકોને જૂએ છે તો તેમના આંસુ રોકાતા નથી. 

પ્રધાનમંત્રી નરેન્દ્ર મોદી અને મહેશ ચૌહાણ બન્ને  વડનગરની બી. એન. હાઇસ્કૂલમાં ભણતા હતા.

વડનગર મોદીનું જન્મસ્થળ છે અને તેમણે અહીંયા પોતાનું બાળપણ વિતાવ્યું છે. 

અહીં ભણ્યા હતા નરેન્દ્ર મોદી

મોદી બી. એન. હાઇસ્કૂલમાં 1963થી 1967 એમ ચાર વર્ષ ભણ્યા હતા. મહેશ ચૌહાણ આ સ્કૂલમાં નેવુંના દાયકાના અંતમાં અભ્યાસ કરતા હતા. 

આ સ્કૂલમાંથી ભણેલા મોદી જ્યારે દેશના વડાપ્રધાન બન્યા, બીજી તરફ મહેશે પોતાના જીવવનો અકાળે અંત લાવવો પડ્યો. 

એટલા માટે કે તેમના કામના સ્થળે - સ્કૂલમાં ત્રણ સાથી શિક્ષકો તેમની જોડે જાતિગત ભેદભાવ રાખતા હતા. 

તમને આ પણ વાંચવું ગમશે

આવો આરોપ મુકીને તેમણે આત્મહત્યા કરી લીધી હતી. તેઓ શેખપુર (ખે.) પ્રાથમિક શાળામાં કામ કરતા હતા, જે વડનગરથી આશરે બાર કિલોમીટરના અંતરે છે.

ચૌહાણ વડનગરના રોહીતવાસના રહેવાસી હતા. અહીંયા આશરે પાંચ હજાર લોકો રહે છે. આશરે આશરે એંસી જેટલા યુવાનો સ્નાતક સુધી ભણેલા છે. 

જોકે, હજી સુધી ખૂબ જ ઓછા લોકોને સરકારી નોકરી મળી છે.

 સરકારી નોકરી મેળવવાનાં સપનું 

મહેશે એમ.એ પાર્ટ વન સુધીનો અભ્યાસ કર્યો હતો અને એક સરકારી નોકરી મેળવવાનાં સપનાં સેવી રહ્યા હતા. 

મહેશ જ્યારે છ માસના બાળક હતા, ત્યારે તેમના પિતા ગુજરી ગયા હતા. 

તેમના માતા હતીબેને એમને કડીયાકામ કરીને તેમને ઉછેર્યા અને મહેશને ગ્રેજ્યુએટ સુધીનો અભ્યાસ કરાવ્યો. 

બીબીસી સાથેની વાત દરમિયાન તેમના મોટાભાઈ રમેશ ચૌહાણ કહે છે કે, "મહેશ અમારી એકમાત્ર આશા હતો. અમે આત્મસમ્માન સાથે જીવવા માંગતા હતા."

મહેશનું સપનું હતું કે તેઓ પોતાની શૈક્ષણિક આવડત પ્રમાણે એક સરકારી નોકરી કરે. 

જોકે, તેમને શેખપુર પ્રાથમિક શાળામાં મધ્યાહન ભોજન યોજનાના આયોજક તરીકે કામ કરીને જ સંતુષ્ટ થવું પડ્યું. તેઓ છેલ્લા વીસ વર્ષથી અહીં નોકરી કરી રહ્યાં હતા.

તેમની સ્યુસાઇડ નોટમાં તેમણે લખ્યું કે, તેમની જ સ્કૂલના ત્રણ શિક્ષકો તેમને ખૂબ પરેશાન કરતા હતા. 

આ ત્રણ શિક્ષકોમાં મોમીન હુસૈન અબ્બાસભાઇ, અમર અનાજી ઠાકોર અને વિનોદ પ્રજાપતિનો સમાવેશ થાય...\nઅગાઉની સામગ્રીનો સારાંશ નીચે મુજબ કરી શકાય છે:
વડનગર સ્થિત, વડાપ્રધાન નરેન્દ્ર મોદીના નિવાસસ્થાનથી આશરે 500 મીટરના અંતરે રોહીતવાસમાં એક મકાન સાવ બિસ્માર હાલતમાં છે.